# НАРЕДБА

**за условията и реда за издаване на разрешителни за водовземане, извършване на услуга на водопренос/водоподаване по общински водопроводи за минерална вода и учредяване сервитутни права и право на прокарване на водопроводи за минерална вода на територията на Община Аксаково**

*Приета с Решение № 54.5 от Протокол № 054/24.09.2019г. на Общински съвет – Аксаково*

**ГЛАВА І**

**Общи положения**

**Чл.1.**(1) С тази наредба се определя редът и условията за:

1. Издаване, изменяне, продължаване, преиздаване, прекратяване и отнеманена разрешителни за водовземане на минерална вода от Община Аксаковоот предоставения за срок от 17 години, безвъзмездно, за управление и ползване участък „Аксаково – област Варна, община Аксаково“, на находище № 100 район „Североизточна България“ – подземни води от малмоваланжския водоносен хоризонт с температура, по-висока от 20 оС;
2. Извършване услуга на водопренос/водоподаване на минерална вода по водопроводите за минерална вода – общинска собственост;

3.Извършване на пренос на минерална вода с цистерни от посочено място от находището. Водовземането се извършва без да се издава разрешително за водовземане, след предварително подадено заявление и предварително заплащане по цена за куб.м., определена съгласно Глава трета „А“ Тарифа за таксите за водовземане от минерална вода на територията на Община Аксаково от Наредбата за определянето и администрирането на местните такси и цени на услуги на територията на Община Аксаково,в срок до 3 /три/ дни от плащането;

4.Учредяване сервитутни права и право на прокарване на водопроводи за минерална вода– собственост на държавата и юридически лица през имоти публична и частна общинска собственост.

1. Общото водовземане и ползване на минерална вода и водовземането за задоволяване на собствени потребности е безвъзмездно.
2. За водовземане и ползване на водните обекти с цел стопанска дейност се заплаща такса за използването на природния ресурс като гаранция за създаване на еднакви правни условия за стопанска дейност на всички юридическилица.
3. Разрешетелното за водовземане на минерална вода се издава за срок до 17 години, но не повече от срока,за който водата е предоставена на общината с Решение № 34 от 31.01.2019г. на Министерството на околната среда и водите.

**Чл. 2.**Водностопанските системи и съоръжения за минерална вода на територията на Община Аксаково могат да бъдат собственост на държавата, на общината, на физически и юридически лица в зависимост от това дали са изградени и/или се изграждат със средства и/или кредити на съответния собственик (инвеститор).

**Чл. 3.**(1) Кметът на Община Аксаковоупражнява правата по управление, ползване и стопанисване на предоставената минерална вода отучастък „Аксаково – област Варна, община Аксаково“, на находище № 100 район „Североизточна България“ в съответствие с изискванията, определени в Закона за водите и Наредба № 1 от 10.10.2007г. за проучване, ползване и опазване на подземните води (ДВ. бр.87 от2007г.).

1. В изпълнение на изискванията на Закона за водите и Решение № 34 от 31.01.2019г. на Министерство на околната среда и водите кметът:
2. Обявява чрез табели, поставени на определените места за водоналиване от населението и на други подходящо избрани места,състава и свойствата на минералната вода, балнеоложките качества на водата и предупредителни надписи за това, за какво е забранено ползването на минералнатавода;
3. Обявява на интернет страницата на общината постъпилите заявления за издаване на разрешителни за водовземане на минерална вода и поддържа Регистър на разрешителните за водовземане на минерална вода на Община Аксаково, като вписва в него всяко издадено разрешително за водовземане на минерална вода;
4. Съгласува заявеното количество за водовземане на минерална вода с директора на Басейновадирекция„Черноморски район”предиподготовкатана съобщението за откриване на процедура за издаване на разрешително за водовземане на минералнавода;
5. Изпраща копия от издадените разрешителни за водовземане на минерална вода в Министерството на околната среда и водите и в Басейнова дирекция „ Черноморски район”и ги публикува на интернет страницата на общината;
6. Ежегодно до 31 март представя съгласно § 133, ал. 9, т. 2, буква „и“ от Закона за водите отчет за ползването на минералните води и списък на водоползвателите.
7. В изпълнение на решенията на общинския съвет кметът на общината издава разрешителни за водовземане от минералната вода, предоставе на за ползване на Община Аксаково при условията и по реда на Закона за водите и Решение № 34 от 31.01.2019г. на Министерството на околната среда и водите.
8. На основание дадено съгласие от общинския съвет за сключване на договор за водопренос / водоподаване на минерална вода по общински водопровод за минерална вода кметът на общината сключвадоговорисползвателитенаминералнавода.

**Чл. 4.** (1) Общинският съвет на Община Аксаковоопределя с решение:

1. по реда на чл. 41 от Закона за водите общото водовземане на минерална вода за пиене и водоналиване от населението от участък „Аксаково – област Варна, община Аксаково“, на находище № 100 район „Североизточна България“ – подземни води от малмоваланжския водоносен хоризонт с температура, по-висока от 20 оС,когато минералната вода е със състав и качества, подходящи за използването й с такава цел;

2. дали искането за издаване на разрешително за ползване на минерална вода съответства на политиката и плана за развитие на общината и дали да бъде издадено разрешително за водовземане, или да бъде предоставена концесия за добив на минерална вода;

3. дали минералната вода от определено находище да бъде предоставяна за ползване безвъзмездно, или след заплащане на такса, определена с Наредбата за определянето и администрирането на местните такси и цени на услуги на територията на Община Аксаково.

(2) При вземането на решения за предоставяне на минерална вода за водовземане общинският съвет се ръководи от изискванията на Закона за водите, Решение № 34 от 31.01.2019г. на Министерството на околната среда и водите, Закона за местното самоуправление и местната администрация, Закона за общинската собственост и др. Нормативни актове.

**Чл. 5.** Условие за издаване на разрешително за водовземане на минерална вода от общината от участък „Аксаково – област Варна, община Аксаково“, на находище № 100 район „Североизточна България“, е да има утвърден от министъра на околната среда и водите експлоатационен ресурс на съответното находище за минерална вода и технически възможните дебити на водовземните съоръжения.

**Чл. 6.** (1) Минералната вода от от участък „Аксаково – област Варна, община Аксаково“, на находище № 100 район „Североизточна България“се предоставя за ползване при заплащане на такса, съгласноНаредбата за определянето и администрирането на местните такси и цени на услуги на територията на Община Аксаково.

(2) По изключение общинския съвет може да постанови с решение минералната вода да бъде предоставена за ползване безвъзмездно за обекти общинска собственост .

# ГЛАВА ІІ

**Издаване на разрешителни за водовземане на минерална вода**

**Раздел І**

**Условия и ред за издаване на разрешителни за водовземане на минерална вода**

**Чл. 7.** (1) За откриване на процедура за издаване на разрешително за водовземане на минерална вода кандидатите подават заявление по образец, одобрен от министъра на околната среда и водите, в което се посочват:

* 1. трите имена и постоянен адрес на кандидата – за физическите лица, съответно фирма и седалище – за юридическите лица и за едноличните търговци, регистрирани по Търговския закон;
  2. единен граждански номер за физическите лица или единен идентификационен код за юридическите лица и едноличните търговци;
  3. цел на водовземането или ползването;
  4. наименование на находището на минерални води;
  5. място на водовземане или ползване – наименованието на водовземното съоръжение;
  6. местност, административно-териториална и териториална единица, код по единния класификатор на административно-териториалните и териториалните единици - за всяко място на водовземане или ползване;
  7. адрес за кореспонденция, вкл. електронен адрес - при наличие на такъв, телефон и факс за връзка с физическото лице или с лицето, което управлява и представлява дружеството по т. 1;
  8. параметрите на исканото водовземане и/или ползване;
  9. номер на действащ (влязъл в сила или подлежащ на предварително изпълнение, както и незагубил правно действие) административен акт, издаден по реда на глава шеста от Закона за опазване на околната среда, за одобряване, съответно съгласуване на инвестиционното предложение, за чието осъществяване се иска разрешаване на водовземането и/или ползването на водния обект;
  10. опис на документите, които се прилагат към заявлението.

(2) Към заявлението по ал. 1 сеприлагат:

1. оригинален документ или заверено копие от документ за платена такса за издаване на разрешителното, определена с Наредбата за определянето и администрирането на местните такси и цени на услуги на територията на Община Аксаково;

2. заверена от съответния компетентен орган актуална скица на поземлените имоти или копие от кадастралната карта с нанесено местоположение на обекта, където се предвижда ползване на минерални води;

3. документ, удостоверяващ съгласието на собственика на съоръженията, или договор със собственика на съоръженията – когато водовземането или ползването на водния обект е свързано с ползването на съществуващи съоръжения;

4. становище от РИОСВ дали са необходими оценка на въздействието върху околнта среда (ОВОС) и екологична оценка (ЕО) и при необходимост да се представят съответните ОВОС и ЕО, а в случаите, в които не са необходими да се представят становища за липса на необходимост от ОВОС и ЕО;

5. документ за собственост или учредено право на ползване върху недвижимия имот, където се осъществява дейността за ползване на минералната вода;

6. проект за присъединяване на отклонението за захранване на водоснабдявания обект към довеждащата система и за измерване на ползваните водни обеми и обосновка на заявеното за водовземане количество минерална вода съгласно нормите за водопотребление, определени с наредбата по чл. 117а, ал. 2 от ЗВ;

(3) В случаите, когато се предвижда ползването на земеделска земя за неземеделски цели, документите по ал. 2, т. 2 отразяват промененото предназначение на земеделските земи.

(4) Заявлението по ал. 1 и приложените към него документи се подават в два екземпляра - единият екземпляр в качеството му на оригинал се представя върху книжен носител, а вторият - като негов пълен цифров аналог - върху елетронен носител.

**Чл. 8.** (1) Заявлението за издаване на разрешително се подава до кмета на общината.

(2) Кметът на общината в 20-дневен срок:

1. проверявадали:

а) заявлението съдържа изискващата се информация и приложения съгласно обявения образец;

б) съдържанието на приложените документи по чл. 7 отговаря на изискванията на Закона за водите;

1. след съгласуване параметрите на заявеното количество минерална вода с директора на Басейнова дирекция „Черноморски район”, извършва преценката по чл. 62, ал. 1 от Закона заводите.

(3) Преценката за съответствие на заявената със заявленето минерална вода за водовземане с изискванията на Закона за водите и Наредба № 1 от 10.10.2007 г. за проучване, ползване и опазване на подземните води се извършва по следните показатели:

1. предвижданията на влезлите в сила планове за управление на речнитебасейни;
2. съвместимостта с обществените интереси и придобити права, в това число нуждите на населението от района наводовземането;
3. съответствието с изискванията за опазване на околната среда, регламентирани от международни договори и вътрешнотозаконодателство;
4. възможността за съвместно използване на съществуващите и предвижданите за изграждане съоръжения за исканото водовземане и/илиползване;
5. наличните водни ресурси по количество икачество;
6. съответствието на заявеното водно количество с целите наводовземането;
7. наличието на други възможности за задоволяване на искането за водовземане и/или ползване.

(4) Когато не са изпълнени изискванията по чл. 7, органът по ал. 1 уведомява заявителя да отстрани несъответствията в срок до двамесеца.

(5) При неотстраняване на несъответствията в срока по ал. 4 документите не се разглеждат и не се открива процедура, за което заявителят се уведомяваписмено.

(6) Ако при преценката по чл. 8, ал.2, т. 2, извършена в срока по ал. 2, се установи, че искането не съответства на изискванията на чл.62, ал.1 от Закона за водите и са налице условията по чл.68 от Закона за водите, кметът на общината прави мотивирано предложение до общинския съвет за вземане на решение за отказ за издаване на разрешително.В този случай, ако несъответствията в приложените документи по чл.7 не влияят върху преценката по чл. 62 от Закона за водите, общинският съвет взема решение за отказ, без да изисква отстраняване на несъответствията по ал. 4.

**Чл. 9.** (1) В 20-дневен срок след изтичане на срока по чл. 8, ал. 2 и ако не са налице основания за отказ, кметът изготвя съобщение, което съдържа:

1. целта на заявеното използване на водите;

2. водното тяло, в което се предвижда използване на водите;

3. фактическите основания, при които се издава разрешителното, включително състояние на водното тяло, определените цели и мерки в действащите планове за управление на речните басейни и планове за управление на риска от наводнения, имащи отношение към разрешителното, и друга специфична информация;

4. системите или съоръженията, чрез които ще се реализира използването;

5. мястото на използване на водите, местността, административно-териториалната и териториалната единица, кода по единния класификатор на административно-териториалните и териториалните единици – за всяко място на използване;

6. проектните параметри на използването, включително:

а) количество на водите;

б) понижение на водното ниво - при разрешителните за водовземане от подземни води;

7. условията, при които би могло да се предостави правото за използване на водите;

8. мястото за представяне на писмени възражения и предложения от заинтересованите лица.

(2) Съобщението се поставя на таблото за обяви на общината и се публикува на официалната интернет страница на Община Аксаково.

(3) Съставя се констативен протокол за датата на обявяване на съобщението за откриването на процедурата по издаването на разрешителното за минералнавода.

(4) Обявяване не се извършва, когато водовземането и/или ползването е за нуждите на отбраната и на националнатасигурност.

**Чл. 10.** На основание съставената писмена преценка по чл.62 от Закона за водите, кметът внася мотивирано предложение до общинският съвет за даване на съгласие за издаване разрешение за водовземане на минерална вода.

**Чл. 11.** (1) В 14-дневен срок от изтичане на срока по чл. 64, ал. 1 от Закона за водите кметът издава разрешително за водовземане на минерална вода.

1. Разрешителните се вписват в регистъра на Община Аксаково за издадените разрешителни за водовземане на минерална вода и се публикуват на официалната интернет страница на общината.
2. Копие от издаденото разрешително за водовземане се изпраща в Министерството на околната среда и водите и в Басейнова дирекция „Черноморски район”.
3. Разрешителното или решението за отказ се изпраща в 7-дневен срок на:

1. заявителя;

2. собственика на съоръженията, в случай че не са собственост на Община Аксаково;

3. регионална здравна инспекция по местонахождението на водовземните съоръжения, в случаите на водовземане от минерални води с цел питейно-битово водоснабдяване, водоснабдяване за лечебни цели, профилактика, отдих и спорт;

4. заинтересованите лица, участвали в процедурата по издаване на разрешителното.

**Чл. 12.** Кметът на общината след решение на общинския съвет отказва издаване на разрешително за водовземане на минерална вода, когато:

1. се засягат придобити права:

а) права на водовземане и ползване, за които са издадени разрешителни и които се упражняват по силата на този закон;

б) концесия;

1. върху водовземането и/или ползването на съответния воден обект са наложени ограничения, с които целта на искането енесъвместима;
2. по реда на чл. 8, ал. 3 е установена невъзможност за задоволяване наискането;
3. не са спазени изискванията, посочени в Закона за водите и внаредбата;
4. се иска водовземане от подземни води:

а) за самостоятелно питейно-битово водоснабдяване - при наличието на капацитет на изградена водоснабдителна система;

б) за водоснабдяване на обекти, за които не е осигурено отвеждането и пречистването на отпадъчните води;

в) при условията на чл. 118в от Закона за водите

6. искането е за водовземане за питейно-битово водоснабдяване от подземни води, които са с трайни отклонения по химичните показатели от изискванията на наредбата по чл. 135, ал. 1, т. 3 от Закона за водите и не са предвидени мерки за осигуряване на съответствие с изискванията на наредбата;

7. се установи, че вредите за околната среда надвишават ползите от дейността, за която е предназначено използването на водите, в случаите, когато се изисква такава сравнителна оценка;

8. целта на водовземането от минерални води е задоволяване на собствени потребности на гражданите;

9. не са проведени процедурите по глава шеста от Закона за опазване на околнатасреда и/или по чл.31 от Закона за биологичното разнообразие;

10.заявителят има:

а) задължения за публични вземания, с изключение на задължения по невлезли в сила актове, както и разсрочени, отсрочени или обезпечени задължения;

б) задължения към Предприятието за управление на дейностите по опазване на околната среда, определени със специалните закони в областта на околната среда, които не са разсрочени, отсрочени или обезпечени.

**Чл. 13.** Издаденото разрешително или решението за отказ за издаването му подлежи на обжалване от заинтересованите страни пред съответния административен съд по реда на Административнопроцесуалния кодекс.

# Раздел ІІ

**Изменение и продължаване на разрешителни за водовземане на минерална вода**

**Чл. 14.** (1) Изменението на разрешителното се извършваслед решение на общински съвет:

1. служебно от кмета на общината при условията на чл. 73 от Закона за водите;
2. по молба на лицето, като в този случай се проверява изпълнението на условията на издаденото разрешително.

**Чл. 15.** (1) В случаите на чл. 14, ал. 1, т. 1 след установяване на обстоятелствата:

1. по чл. 73, ал. 1, т. 1 и 2 от Закона за водите директорът на басейнова дирекция предписва на титулярите на разрешителни условия и/или ограничения за използване на водите за разрешените цели и уведомява кмета за необходимите изменения и включването им в програмата от мерки;

2. по чл. 73, ал. 1, т. 3 кметът започва служебно процедура за изменение на разрешителните за осигуряване на съответствие с обществените интереси.

(2) Предписаните условия или ограничения трябва да отговарят на следните изисквания:

1. съразмерност на наложените ограничения и на очакваните ползи;

2. най-малка намеса в съществуващи права;

3. ограниченията да се налагат, като се посочи тяхната последователност в съответствие с променящите се водностопански отношения.

**Чл. 16.** (1) Изменението на разрешителното се обявява по реда на чл. 62а от Закона за водите, когато изменението е по молба на лицето, в полза на което е предоставено или по реда на чл. 73, ал. 1, т. 3 от с.з. и се изменят параметрите на разрешеното използване на водите.

(2) Обявяването на изменението на разрешителните по чл. 73, ал. 1, т. 1 и 2 от Закона за водите се извършва с обявяването на проекта на съответния план за управление на речните басейни.

**Чл. 17.** (1) Кметът:

1. издава решение за изменение или за отказ за изменение на разрешителното – в случаите по чл. 75, ал.1 от Закона за водите, в едномесечен срок от обявяването по чл. 62а от с.з.;

2. издава решение за изменение на разрешителното – вслучаите по чл. 75, ал.2 от Закона за водите, в едномесечен срок от приемането на плана за управление на речните басейни.

(2) Когато трябва да се поиска съгласуване или мнение на друг орган или е необходимо да се реши въпрос от неговата компетентност, срокът по ал. 1 спира да тече до неговото решаване.

**Чл. 18.** (1) До издаването на решение за изменение или за отказ за изменение на разрешителното кметът на общината разглежда възраженията на лицето, в полза на което е издадено, исканията и възраженията в резултат на обявяването по чл. 9, представени в писмен вид и прави предложение за вземане на решение от общинския съвет.

(2) Разглеждането на документите по ал. 1 не води до спиране на срока по чл.17.

**Чл. 19.** Решението за изменение или за отказ за изменение на разрешителното може да се обжалва по реда на Административнопроцесуалния кодекс.

**Чл. 20.** (1) Заявление за продължаване срока на действие на разрешително се подава до кмета на общината преди изтичането му.

1. Кметът на общината след решение на общинския съвет продължава срока на действие на разрешителното,когато:
2. молбата е подадена в срока по ал.1;
3. не се нарушават нормативни разпоредби, планови предвиждания или обществени интереси;
4. са изпълнени условията на издаденоторазрешително.
5. Разпоредбите на ал. 1 и 2 се прилагат и когато се иска едновременно изменение и продължаване срока на действие наразрешително.

# Раздел ІІІ

**Прекратяване действието на разрешителното**

**Чл. 21.** (1) Действието на издаденото разрешително се прекратява при изтичането на срока му или от кмета на общината след решение на общинския съвет:

1. при прекратяване на правото на водоползвателя на собственост или ползване върху недвижимия имот, където се осъществява дейността, както и при изрично заявен отказ от право на използване на съответния воден обект;

2. при смърт на физическото лице, съответно прекратяване на юридическото лице или заличаване на едноличния търговец;

3. при естествено или изкуствено изчезване на водния обект;

4. при настъпили трайни изменения на техническите параметри на водовземното съоръжение, правещи невъзможно използванетому;

5. когато упражняването на правата по разрешителното представлява натиск върху състоянието на водите, допринасящ за влошаване на състоянието или непостигане на целите за опазване на околната среда, или за неизпълнение на условията по чл. 156б – 156ж от Закона за водите, и с изменение на разрешителното не могат да бъдат постигнати целите или изпълнени условията;

6. при обяваване на юридическото лице или ЕТ в несъстоятелност,както и при започване на производство по ликвидация.

7. при неплащане на такса водовземане в срок от 30 дни, считано от датата на изтичане на срока за плащане, предвиден в разрешителното за водовземане.

1. В случаите по ал. 1, т. 1 и 2 лицата, придобили правата на собственост или ползване на недвижимия имот, съответно правоприемниците на лицата по т. 2, в срок до три месеца уведомяват писмено кмета на общината дали желаят да се ползват от правата по издаденото разрешително.
2. Ако молителите отговарят на условията за издаване на разрешителното и е спазен срокът по ал. 2, кметът на общината след решение на общинския съвет в 20-дневен срок прекратява разрешителното и преиздава разрешително на тяхноиме.
3. Ако молителите не отговарят на условията за издаване на разрешителното, кметът на общината след решение на общинския съвет отказва преиздаване на разрешителното на тяхно име. Когато лицата са се възползвали от правото за използване на водите в срока до получаване на решението, те заплащат дължимите за това такси по чл. 6.
4. При неспазване на срока по ал. 2 разрешителното се смята за прекратено от датата на възникване на обстоятелствата по ал. 1 и се издава ново разрешително по общия ред.
5. Лицата по ал. 2, които се възползват от правото за използване на водите преди издаване на разрешителното по ал. 5 дължат такса за реализираното използване на водите.
6. Прекратяване действието на разрешителното при изрично заявен отказ от титуляря на разрешителното се извършва след плащане на дължимите такси по чл. 6.

**Чл. 22.** (1) Кметът на общината след решение на общинския съвет може да постанови отнемане на разрешителното за водовземане или ползване на водния обект при наличието на поне едно от следните условия:

1. неизползване на изградена водностопанска система за срок една година;

2. осъществяване на водовземане и/или ползване извън целите, посочени в разрешителното;

3. нарушаване условията на разрешителното;

4. неупражняване на права, предоставени с разрешителното, в определения в него срок;

5. неупражняване на права в определените в разрешителното параметри на използването;

(2) Отнемането може да се отнася до част от водовземането и/или ползването, в който случай кметът определя тази част.

**Чл. 23.** (1) В случай на отнемане или прекратяване на разрешителното кметът на общината след решение на общинския съвет може да определи срок на титуляра на разрешителното да отстрани съоръженията си и да възстанови състоянието на водния обект.

1. След изтичане на срока по ал. 1 кметът на общината може да нареди извършването на предписаните действия за сметка наводоползвателя.
2. Ако запазването на съоръженията за водовземане и за водопренос/водоподаване на минералната вода е обществен интерес, кметът на общината прави мотивирано искане пред общинския съвет за отчуждаване на съоръженията за водовземане и водопренос по реда на Закона за общинската собственост.

**Чл. 24.** В случай на прекратяване на правото на водовземане съответните сервитутни права и правото на водопренос / водоподаване се прекратяват.

**Чл. 25.** Заповедта на кметът на общината за отнемане правото на водовземане, водопренос/водоподаване и сервитутни права подлежи на обжалване по реда на Административно процесуалния кодекс.

# ГЛАВА ІІІ

**Условия и ред за водопренос/водоподаванена минерална вода**

**по общинските водопроводи за минерална вода**

**Чл. 26.** (1) Условията да бъде ползван за водопренос/водоподаване на минерална вода общински водопровод за минерална вода са:

1 .да има издадено действащо разрешително за водовземане на минерална вода на името на заявителя;

2. да има изграден общински водопровод за минерална вода и/или общински резервоар от мястото на водовземане до мястото на водопотребление, който да има капацитет да поеме дебита на минерална вода, съгласно действащото разрешително за водовземане на минерална вода;

3. да има подадено заявление и платена такса за водовземане с цистерни.

**Чл. 27.** (1) За сключване на договор за водопренос/водоподаване кандидатът подава заявление до кмета на общината, в което се посочват:

1. трите имена и постоянен адрес – за физическите лица, съответно фирма и седалище – за юридическите лица и за едноличните търговци, регистрирани по Търговския закон;
2. единен граждански номер за физическите лица или единен идентификационен код за юридическите лица и едноличните търговци;
3. цел наизползването;
4. находище за минерална вода и мястото наводовземане;
5. местата на използване ипотребление;
6. адрес за кореспонденция, включително електронен адрес – при наличие натакъв;
7. телефон и факс – при наличие на такъв за връзка с лицето по т.1;
8. дебита на минералнатавода;
9. точката на включване и точката на доставка на минерална вода на общинския водопровод.

(2) Към заявлението по ал. 1 се прилагат:

1. копие от разрешителното за водовземане на минералнавода;
2. актуална скица или карта за имотите, в които ще се извършва дейността, заверена от съответния компетентенорган;
3. заверено копие от документ за собственост или учредено право на ползване върху недвижимия имот, където се осъществява дейността за ползване на минералнатавода;
4. проект за присъединяване на отклонението за захранване на водоснабдявания обект към довеждащата система и за измерване на ползваните водниобеми.

(3) Заявлението по ал. 1 и приложените към него документи се подават в два екземпляра – единият екземпляр в качеството му на оригинал се представя върху книжен носител, а вторият – като негов пълен цифров аналог – върху магнитен носител.

**Чл. 28.** (1) Кметът на общината проверява представените документи със заявените условия за пренос на минерална вода по общинския водопровод и/или водоподаване спрямо възможността на общинския водопровод за изпълнение на искането на заявителя и внася мотивирано предложение в срок от 1 месец от подаването на заявлението до общинския съвет за даване на съгласие или отказване на водопренос/водоподаване на заявителя, както и възможността за водоподаване по общински водопровод и използване на водата чрезцистерни.

(2) При неизпълнени изисквания по чл. 27, кметът изисква от заявителя отстраняване напропуските в срок до два месеца. При неотстраняване на пропуските от заявителя кметът на общината писмено отказва на заявителя внасянето на искането му за разглеждане от общинския съвет.

(3) По направеното предложение по ал.1 общинският съвет се произнася с решение.

(4) Заявителят за ползването на общинския водопровод за пренос на минерална вода дължи такса за пренесеното количество вода съгласно тарифа, приета от общински съвет. Количеството на пренесената вода се отчита по водомера за отчитане количеството на заявената минерална вода съгласно разрешителното за водовземане.

(5) Срокът на действие на договора за водопренос/водоподаване на минерална вода е равен на срока на действие на разрешителното за водовземане на минерална вода. С изтичането на този срок се прекратява и договора за водопренос/водоползване. При удължаване срокът на действие на разрешителното за водовземане на минерална вода с анекссепродължава срока на действие на договора за водопренос/водоползване.

**Чл. 29.** След влизане в сила на решението на общинският съвет кметът на общината сключва договор за водопренос на минерална вода със заявителя при условията на решението на общинския съвет.

**Чл. 30.** Таксата за водопренос по общински водопровод за минерална вода е вразмер, определен в Наредбата за определянето и администрирането на местните такси и цени на услуги на територията на Община Аксаково.

**Чл. 31.** (1) Действието на договора за водопренос/водоподаване се прекратява при изтичането на срока му или от кмета на общината след решение на общинския съвет при:

1. прекратяване на правото на водоползвателя на собственост или ползване върху недвижимия имот, където се осъществява дейността, както и при изрично заявен отказ от право на използване на съответния воденобект;
2. прекратяване на юридическото лице или заличаване на едноличния търговец;
3. естествено или изкуствено изчезване на воднияобект;
4. настъпили трайни изменения на техническите параметри на водовземното съоръжение, правещи невъзможно използванетому;
5. смърт на титуляра на разрешителното.
6. В случаите по ал. 1, т. 1 и 2 лицата, придобили правата на собственост или ползване на недвижимия имот, съответно правоприемниците на лицата по т. 2 и т. 5, в срок до три месеца уведомяват писмено кмета на общината дали желаят да ползват правата по договора за водопренос/водоподаване.
7. Ако молителите отговарят на условията в договора за водопренос/водоподаване и е спазен срокът по ал. 2, кметът на общината след решение на общинския съвет в 20-дневен срок прекратява съществуващия договор и сключва нов на тяхноиме.
8. Ако молителите не отговарят на условията в договора за водопренос/водоподаване, кметът на общината след решение на общинския съвет отказва сключването на нов договор за водопренос/водоподаване на тяхно име. Когато лицата са се възползвали от правото на ползване на общинския водопровод в срока до получаване на решението, те заплащат дължимите за това такси.
9. При неспазване на срока по ал. 2 договора се смята за прекратен от датата на възникване на обстоятелствата по ал. 1 и се сключва нов договор за водопренос/водоподаване по общия ред.
10. Лицата по ал. 2, които се възползват от договор за пренос на минерална вода преди издаване на разрешителнодължат такса за реализирания пренос на минерална вода по водопровода.
11. Прекратяване действието на договора за водопренос/водоподаване при изрично заявено желание от титуляря на договора се извършва след плащане на дължимите такси.

**Чл. 32.** (1) В случай на прекратяване на договора за водопренос/водоподаване, кметът на общината след решение на общинския съвет може да определи срок на титуляра на договора за водопренос/водоподаване да отстрани връзките към общинскияводопровод.

(2) След изтичане на срока по ал. 1 кметът на общината може да нареди извършването на предписаните действия за сметка на водоползвателя.

**Чл. 33.** Заповедта на кмета на общината за прекратяване на договора за водопренос / водоподаване подлежи на обжалване по реда на Административнопроцесуалния кодекс.

# ГЛАВА ІV

**Условия и ред за учредяване на сервитутни права и право на**

**прокарване и/или преминаване на държавни и частни водопроводи за**

**минералнавода през имоти частна и публична общинска собственост**

**Чл. 34.** Учредяване на сервитутни права и право на прокарване и/или преминаване на частни водопроводи за минерална вода през имоти – частна и публична общинска собственост се извършва на основание Закона за водите и Закона за общинската собственост по реда на Закона за устройство на територията.

**Чл. 35.** За да бъдат учредени сервитутни права и право на прокарване и/или преминаване за изграждане на държавни и частни водопроводи за минерална вода в имоти частна и публична общинска собственост условията са:

1. да има издадено действащо разрешително за водовземане на минерална вода на името назаявителя;
2. да няма друга възможност съгласно действащото разрешително за водовземане на минералнавода за изграждане на водопроводите за минерална вода собственост на държавата, физически или юридически лица.

**Чл. 36.** (1) За откриване на процедура за учредяване на сервитутни права и право на прокарване и/или преминаване на водопроводи за минерална вода в имоти частна и публична общинска собственост кандидатът подава заявление до кмета на общината, в което се посочват:

1.трите имена и постоянен адрес– за физическите лица, съответно фирма и седалище – за юридическите лица и за едноличните търговци, регистрирани по Търговския закон;

1. единен граждански номер за физическите лица или единен идентификационен код за юридическите лица и едноличните търговци;
2. Цел наизползването;
3. Находище за минерална вода и мястото наводовземане;
4. Мястото на използването ипотреблението;
5. Адрес за кореспонденция, включително електронен адрес - при наличие натакъв;
6. Телефон и факс – при наличие на такъв;
7. Към заявлението по ал. 1 сеприлагат:
8. копие от разрешителното за водовземане на минералнавода;
9. актуална скица за местоположението на вземане на минералната вода, трасето за изграждане на водопровода и имота, в който ще се ползва минералната вода, като в скицата се посочи дължината на водопровода и заверено копие от проекта на водопровода за водовземане на минерална вода и измервателното съоръжение за отчитане на консумиранатавода;
10. заверено копие от документ за собственост или учредено право на ползване върху недвижимия имот, където се осъществява дейността за ползване на минералнатавода;
11. декларация, че лицето няма задължения към Държавата;
12. Заявлението по ал. 1 и приложените към него документи се подават в два екземпляра – единият екземпляр в качеството му на оригинал се представя върху книжен носител, а вторият – като негов пълен цифров аналог – върху електроненносител.

**Чл. 37.** (1) Кметът на общината в 20 дневен срок проверява дали:

1. заявлението съдържа изискващата се информация;
2. съдържанието на приложените документи по чл. 36, ал. 2 отговаря на условията по чл.35;
3. Когато не са изпълнени изискванията по ал. 1 уведомява заявителя да отстрани несъответствията в срок от двамесеца.
4. При неотстраняване на несъответствията в срока по ал. 2 документите не се разглеждат и не се открива процедура, за което заявителят се уведомяваписмено.
5. Кметът на общината има право да предложи промяна на трасето на водопровода, ако изпълнението на водопровода е невъзможно по поисканото от заявителя трасе или по целесъобразност.
6. Кметът на общината уведомява мотивирано писмено заявителя за намеренията си за промяна на трасето по ал.4.
7. Заявителят в едномесечен срок уведомява писмено кмета дали приема или не приема направеното предложение.
8. След съобразяване със становището на заявителя по ал. 6 и реалните възможности за удовлетворяване на исканото трасе за прокарване и/или преминаване на водопровода, кметът в едномесечен срок от изпълнението на изискванията по ал.1 и ал.2 внася предложение пред общинския съвет за даване на съгласие за учредяване на сервитутни права и право на прокарване на водопровод за минералнавода.
9. Ако при преценката по ал. 1 се установи, че искането не съответства на изискванията на чл. 35, кметът на общината прави мотивирано предложение до общинския съвет за вземане на решение за отказ за учредяване на сервитутни права и право на прокарване и/или преминаване на водопровод за минералнавода.

**Чл. 38.** Кметът на общината след влизане в сила на решението на общинския съвет и съгласно разпоредбите на Закона за устройство на територията издава заповед за учредяванена сервитутни права и право на прокарване и/или преминаване на водопровод за минералнавода.

**Чл. 39.** Заповедта по чл. 38 се вписва в имотния регистър по партидата на поземления имот, който се обслужва от учреденото право, по партидата на общинския поземлен имот и в акта за държавна или за общинска собственост.

**Чл. 40.** (1) Действието на учреденото право на сервитутни права и право на прокарване и/или преминаване се прекратява при изтичането на срока му или от кмета на общината след решение на общинския съвет при:

1. прекратяване на правото на водоползвателя на собственост или ползване върху недвижимия имот, където се осъществява дейността, както и при изрично заявен отказ от право на използване на съответния воденобект;
2. прекратяване на юридическото лице или заличаване на едноличния търговец;
3. естествено или изкуствено изчезване на водния обект;
4. настъпили трайни изменения на техническите параметри на водовземното съоръжение, правещи невъзможно използванетому;
5. В случаите по ал. 1, т. 1 и 2 лицата, придобили правата на собственост или ползване на недвижимия имот, съответно правоприемниците на лицата по т. 2, в тримесечен срок уведомяват писмено кмета на общината дали желаят да ползват правата по учреденото право на сервитутни права и право на прокарване и/илипреминаване.
6. Ако молителите отговарят на условията на учреденото право на сервитутни права и право на прокарване и/или преминаване, кметът на общината след решение на общинския съвет в 20-дневен срок издава заповед, с която прекратява учреденото право на сервитутни права и право на прокарване и/или преминаване и учредява същото правото на лицата поал.2.
7. Ако молителите не отговарят на условията на учреденото право на сервитутни права и право на прокарване, кметът на общината след решение на общинския съвет отказва учредяване право на сервитутни права и право на прокарване и/или преминаване на тяхноиме.
8. При неспазване на срока по ал. 2 договора се смята за прекратен от датата на възникване на обстоятелствата по ал. 1 и се сключва нов договор за водопренос/водоподаване по общия ред.

(6) Заповедта на кмета на общината за прекратяване правото на сервитутни права и право на прокарване и/или преминаване подлежи на обжалване по реда на Административнопроцесуалния кодекс.

**Чл. 41.** (1) В случай на отнемане или прекратяване на правото на водовземане кметът на общината след решение на общинския съвет може да определи срок на титуляра на правото на сервитутни права и право на прокарване и/или преминаване да премахне изграденият водопровод.

1. След изтичане на срока по ал. 1 кметът на общината може да нареди извършването на предписаните действия за сметка наводоползвателя.
2. Възстановяването на първоначалния вид на имота след премахването на водопровода е за сметка наводоползвателя.

**Чл. 42.** Ако запазването на водопровода за минерална вода е в обществен интерес, кметът на общината прави мотивирано искане пред общинския съвет за отчуждаване на водопровода по реда на Закона за общинската собственост.

**Чл. 43.** (1) За срока на действие на издаденото разрешително за водовземане и срока на учредено право на прокарване / преминаване ползвателят е длъжен да поддържа имота, в частта над трасето и съответния учреден сервитут на водопровода във вида преди осъществяване на самото прокарване. Преди започване на изкопните работи по изграждането на водопровода да се подписва двустранен приемо-предавателн протокол (приложение №1 от наредбата), отразяващ състоянието на имота/имотите, през които преминаватрасето.

(2) Общината уведомява писмено ползвателя на минерална вода, съответно на трасе на водопровод за прокарване / преминаване на минерална вода за установени нарушения на имотите по трасето и указва същите да бъдат отстранени в едномесечен срок от получаване на уведомлението.

(3) При неизпълнение в срока по ал.2 кметът внася мотивирано предложение до общинския съвет за отнемане на издаденото разрешително за водовземане от минерална вода.

# ГЛАВА V Административнонаказателна и гражданска отговорност

**Чл. 44.** (1) При установяване на нарушения на разпоредбите на настоящата наредба, виновните лица носят административнонаказателна и гражданска отговорност по реда на глава XIIот Закона за Водите.

**Чл. 45.** (1) Всеки е длъжен да поправи вредите, които виновно е причинил на други лица в нарушение на действащите разпоредби по ползването и опазването на водите и на условията на издадените разрешителни.

(2) Отговорността за вреди по ал. 1 не освобождава лицето от заплащане на водовземането, както и от разходите за възстановяване на предишното положение.

**Чл. 46.** Водоползвателите на минерална вода – неизправни длъжници, носят отговорност за задълженията си, като Община Аксаково може да поиска издаване на заповедза изпълнение по чл. 410, ал. 1 от Гражданския процесуален кодекс независимо от размера на задължението.

**Преходни и Заключителни разпоредби**

**§ 1.** Наредбата се приема на основание чл. 21, ал.1, т.8 и 23 и ал.2 от ЗМСМА.

**§ 2.** (1)Завсички неуредени в настоящата наредба въпроси са приложими разпоредбите на Закона за водите и на Наредба № 1 от 10.10.2007 г. за проучване, ползване и опазване на подземните води.

**§ 3.** Неразделна част от настоящата наредба е Приложение № 1 – образец на Приемо-предавателен протокол.

**§ 4.** Наредбата е приета от Общински съвет – гр. Аксаково с Решение №54.5 от Протокол № 054/24.09.2019г.

**§ 5.** Настоящата наредба влиза в сила от датата на приемането й.

**ПРЕДСЕДАТЕЛ НА**

**ОБЩИНСКИ СЪВЕТ – АКСАКОВО: …………………...**

**/СВ. ДОБРЕВА/**

Приложение №1 към чл.44, ал.2 от Наредбата

ПРИЕМО – ПРЕДАВАТЕЛЕН ПРОТОКОЛ

Днес ….. 20… година долуподписаните:

1………………………….. – представител на Община Аксаково

2………………………….. – представител на …………………………………………..,в

качеството му на ползвател по Разрешително за водовземане от минерална вода

№……../…………………. година, издадено от …………………… извършихме оглед на мястоиустановихме състоянието на поземлените имоти – общинска собственост, през които е учредено право на прокарване за изграждане на водопровод за захранване с минерална вода на обекта, предмет на присъединяване, кактоследва:

# Поземлен имот ………………………………………………………., при койтосеустанови следното:………………………………………………………………………………………………………………………………………………………………………………………………….…………………………………………………………………………………………………………….……………………………………………………………………………………………………………

**…………………………………………………………………………………………..………………………………………………………………………………………**

ПРЕДАЛ: ПРИЕЛ:

/……………………./ /……………………./